พอดีฉีดยาซิฟิลิส1เข็มแล้ว(เหลืออีก2เข็ม) วันฉีดมีอาการเหมือนผื่นขึ้นเป็นเส้นวงกลม เป็นจุดบ้าง เป็นวงบ้างน่ากลัวมากค่ะ พอวันต่อมามีอาการคันตามเนื้อตามตัว คันแบบจี๊ดๆเป็นจุดๆ ไม่ทราบว่าเกี่ยวกับยาที่ฉีดไปไหมคะ คือคันมากค่ะ ถ้าเกี่ยวกับยา ทำยังงัยถึงจะหายคันคะ มันทรมานสุดๆค่ะ นอนไม่หลับเลยค่ะ
สวัสดีค่ะ ในกรณีนี้อาจเกิดได้จาก1.แพ้ยา penicillin ในกรณีนี้ควรรีบกลับไปพบแพทย์ที่รพ. และแจ้งให้แพทย์ทราบ เพื่อออกบัตรแพ้ยาเพื่อจะได้ไม่มีการฉีดหรือกินยาประเภท penicillin อีก เพราะอาจแพ้รุนแรงถึงขั้นหัวใจล้มเหลวหรือช็อคเสียชีวิตได้ การรักษาคือกินยาแก้แพ้ เช่น atarax ร่วมกับทายาสเตียรอยด์เฉพาะที่2.เป็นปฎิกิริยาของยา penicillin ที่ไปฆ่าเชื้อซิฟิลิส เรียกว่า Jarish-Hexeimer Reaction คือเหมือนเชื้อซิฟิลิซจะเห่อขึ้นมามากตามหลังการรักษาในช่วงแรก ซึ่งจะดีขึ้นได้ภายใน 1-2 วันหากไม่แน่ใจว่าเป็นกรณีใด ควรกลับไปพบแพทย์ที่รักษา เพื่อให้แพทย์ช่วยวินิจฉัยอาการค่ะในขณะนี้ไม่ควรไปแกะเกาบริเวณที่คัน รับประทานยาแก้แพ้แก้คันเองได้เบื้องต้นก่อน